**SUTARTIES SPECIALIOJI DALIS**

Nr. *40500/572375*

**AB „Energijos skirstymo operatorius“,** pagal Lietuvos Respublikos įstatymus teisėtai įregistruota ir veikianti akcinė bendrovė, įmonės kodas 304151376, PVM mokėtojo kodas LT100009860612, registruotos buveinės adresas Aguonų g. 24, LT-03212 Vilnius, Lietuvos Respublika,

**UAB „Šiaulių dujotiekio statyba“**, pagal Lietuvos Respublikos įstatymus teisėtai įregistruota ir veikianti uždaroji akcinė bendrovė, juridinio asmens kodas 144662024, PVM mokėtojo kodas LT446620219, registruotos buveinės adresas Bačiūnų g. 12, Šiauliai, Lietuvos Respublika,

1. **SUTARTIES OBJEKTAS**
   1. Rangovas įsipareigoja savo rizika ir savo medžiagomis pagal Techninės specifikacijos reikalavimus, Sutartyje nurodytomis sąlygomis ir terminais atlikti ***(Nr. ESO-2017-1359) Dujotiekio Daugėlių g., Kuršėnų m., Šiaulių r. projektavimo paslaugas ir rekonstravimo darbus*** (toliau tekste – Darbai)*,* ir perduoti šių Darbų rezultatą Užsakovui, o Užsakovas įsipareigoja priimti atliktus Darbus ir sumokėti už juos Sutartyje nurodytomis sąlygomis ir tvarka*.*
   2. Užsakovas, jei turės galimybę, Rangovui tiekia medžiagas Darbams atlikti, kurios nurodytos Sutarties SD Priede Nr. 2. Jei Užsakovas tokios galimybės neturės – medžiagas Darbams atlikti tieks Rangovas.
   3. Sutartis sudaryta vadovaujantis šiais dokumentais:

1.2.1.Pirkimo sąlygomis 2017-06-19;

1.2.2. Rangovo 2017 m. liepos 14 d. pasiūlymu Nr. 23 bei 2017 m. rugpjūčio 7 d. galutiniu pasiūlymu Nr.42.

* 1. Investicinio projekto numeris: ***D1A4700077.***

1. **DARBŲ APIMTIS IR KAINA**
   1. Pagal šią Sutartį atliekamų Darbų apimtys nurodytos Techninėje specifikacijoje (Sutarties SD Priedas Nr. 1).
   2. Maksimalią Darbų kainą sudaro **260 029,00 EUR** ***(du šimtai šešiasdešimt tūkstančių dvidešimt devyni eurai ir nulis centų),*** įskaitant PVM. Maksimalią Darbų kainą sudaro:
      1. Darbų kaina –
      2. Dujų slėgio reguliavimo ir apskaitos įtaisų spintelių su reguliavimo įtaisais kaina –
      3. Pridėtinės vertės mokestis (PVM) (21 %) – **45 129,00 EUR** ***(keturiasdešimt penki tūkstančiai vienas šimtas dvidešimt devyni eurai ir nulis centų).***
   3. Vadovaujantis Viešųjų pirkimų tarnybos direktoriaus patvirtinta Viešojo pirkimo – pardavimo sutarčių kainos ir kainodaros taisyklių nustatymo metodika, taikomas kainos apskaičiavimo būdas – fiksuota kaina.
   4. Užsakovas neįsipareigoja sumokėti Rangovui visos Sutarties SD 2.2. punkte nurodytos maksimalios Darbų kainos, t. y., galutinė Rangovui mokama kaina už faktiškai atliktus Darbus gali būti mažesnė negu numatyta Sutarties SD 2.2. punkte. Jeigu Rangovo Darbų atlikimo faktinės išlaidos yra didesnės, galutinė Rangovui mokama kaina už faktiškai ir kokybiškai atliktus Darbus bet kuriuo atveju negali būti didesnė, negu numatyta Sutarties SD 2.2. punkte. Sutarties galiojimo laikotarpiu Užsakovas turi teisę koreguoti perkamų Darbų apimtis, neviršijant Sutarties SD priede Nr. 1 nurodyto maksimalaus Darbų kiekio ir Sutarties SD 2.2 punkte nurodytos maksimalios Darbų kainos.
   5. Už Darbus, kuriuos Rangovas be Užsakovo rašytinio sutikimo atlieka nukrypdamas nuo Sutarties, Užsakovas Rangovui neapmoka.
2. **DARBŲ KOKYBĖ IR PROJEKTAVIMAS**
   1. Rangovo atliekamų Darbų kokybė turi atitikti galiojančių normatyvinių statybos techninių ir normatyvinių statinio saugos ir paskirties bei aplinkosaugos dokumentų ir standartų reikalavimus, nustatytus teisės aktais, taip pat Pirkimo sąlygas, Techninę specifikaciją ar kitus dokumentus, kurie numato kokybės reikalavimus Darbams bei įprastai tokios rūšies Darbams keliamus reikalavimus*.*
   2. Projektavimo darbų metu parengtas projektas(-ai), taip kaip jis apibrėžtas Sutartyje, Techninėje specifikacijoje (Sutarties SD Priedas Nr. 1) turi atitikti Specialiųjų pirkimo sąlygų (toliau – SPS) ir teisės aktuose keliamus reikalavimus.
   3. Užsakovas per 10 darbo dienų po projektinės dokumentacijos (toliau – Projektavimo rezultato) gavimo peržiūrai turi teisę Rangovui pareikšti pastabas dėl atlikto Projektavimo rezultato ir nurodyti trūkumus. Pastabų dėl atlikto Projektavimo rezultato pateikimas nepratęsia projektavimo atlikimo termino.
   4. Rangovui pirmą kartą pateikus peržiūrai Projektavimo rezultatą Užsakovas per Sutarties SD 3.3. punkte nurodytą terminą peržiūri projektinę dokumentaciją, ir, jei turi, pateikia pastabas dėl Rangovo atlikto Projektavimo rezultato, nurodo trūkumus ir grąžina Projektavimo rezultatą taisymui.
   5. Rangovui antrą ir bet kurį vėlesnį kartą pateikus Užsakovo peržiūrai Projektavimo rezultatą turi būti atsižvelgta į Užsakovo anksčiau pateiktas pastabas bei ištaisyti nurodyti trūkumai. Jei Užsakovui antrą ir bet kurį vėlesnį kartą pateiktas Projektavimo rezultatas neatitinka Sutartyje ar teisės aktuose nurodytų reikalavimų, Projektavimo rezultatas grąžinamas taisymui ir Užsakovui pareikalavus, Rangovas sumoka Užsakovui 60.00 EUR dydžio baudą už kiekvieną tokį atvejį bei atlygina Užsakovo dėl to patirtus tiesioginius nuostolius tiek, kiek jų nepadengia pagal šį punktą mokėtina bauda. Rangovas įsipareigoja savo jėgomis ir lėšomis trūkumus pašalinti per 10 kalendorinių dienų nuo pranešimo apie trūkumus gavimo dienos (gavimo diena laikoma pranešimo apie trūkumus išsiuntimo faksu ar elektroniniu paštu diena), jei Užsakovas nenustato ilgesnio termino, ir pateikti Projektavimo rezultatą Užsakovui vertinti.
   6. Jei Užsakovas per Sutarties SD 3.3 punkte nurodytą terminą nepateikia pastabų, laikoma, kad Užsakovas pateiktam Projektavimo rezultatui (projektinei dokumentacijai) pastabų neturi.
   7. Projekto apimtyje be privalomųjų projekto dalių turi būti parengiamos dalys atitinkančios SPS ir teisės aktuose keliamus reikalavimus. Jei projektavimo metu paruošti projekto sprendiniai turės įtakos esamiems inžineriniams tinklams ar statiniams, techniniuose projektuose turi būti numatyti šių inžinerinių tinklų ar statinių perkėlimo ar ardymo (nenaudojami tinklai ar statiniai) sprendiniai.
   8. Projekto(-ų) parengimui reikiamą dokumentaciją ir medžiagą iš reikiamų institucijų turi gauti Rangovas. Esant poreikiui, Užsakovas suteiks Rangovui reikalingus įgaliojimus minėtiems dokumentams gauti.
   9. Parengtą projektą(-us) su valstybės institucijomis ir įstaigomis derina Rangovas. Statybą leidžiantį dokumentą(-us) (Techninė specifikacija (Sutarties SD Priedas Nr. 1) turi gauti Rangovas.
   10. Rangovas, vykdydamas šią Sutartį, turi užtikrinti naudojamų Lietuvos Respublikos statybos įstatymo, Statybos reglamentų, medžiagų reikalavimų bei kitų teisės aktų, reglamentuojančių vykdomų Darbų atlikimą, reikalavimų laikymąsi. Darbai atlikti nesilaikant šių reikalavimų, nepriimami. Defektai (trūkumai), atsiradę dėl Rangovo kaltės, turės būti pašalinti per Sutarties SD 3.12 punkte nustatytą terminą.
   11. Darbų trūkumais laikomi neatitikimai Techninės specifikacijos reikalavimams ir teisės aktams.
   12. Darbų trūkumams, įskaitant ir Užsakovo per garantinį terminą nustatytiems trūkumams, šalinti nustatomas 10 darbo dienų terminas.
   13. Už nustatytų trūkumų nepašalinimą per Sutarties SD 3.12 p. nustatytą terminą Rangovas, Užsakovui pareikalavus (delspinigių gali būti nereikalaujama, jei Rangovas raštu pagrindžia vienos iš Sutarties BD 11.11. p. nurodytų aplinkybių atsiradimą), moka Užsakovui 0,05 procentų nuo Darbų kainos neįskaitant PVM dydžio delspinigius už kiekvieną uždelstą dieną, tačiau delspinigių suma negali viršyti 10 procentų Darbų kainos. Rangovas taip pat įsipareigoja atlyginti dėl netinkamo Sutarties vykdymo sutartu laiku Užsakovo patirtus tiesioginius nuostolius. Jei Užsakovas pareiškia reikalavimą atlyginti patirtus nuostolius, Užsakovo reikalavimas sumažinamas priskaičiuotų delspinigių suma
   14. Esant Užsakovo abejonėms dėl Darbų kokybės perdavimo - priėmimo metu, Šalys gali skirti ekspertizę.
3. **RANGOVO TEISĖ PASITELKTI TREČIUOSIUS ASMENIS (SUBRANGA), JUNGTINĖ VEIKLA**
   1. Rangovas Sutarčiai vykdyti turi teisę pasitelkti tik šiuos Subrangovus, kurie numatyti Rangovo Pasiūlyme:
4. **DARBŲ ATLIKIMO TERMINAI, VIETA IR PRIĖMIMO TVARKA**
   1. Rangovas Darbus pradeda vykdyti iškart po Sutarties pasirašymo dienos ir įsipareigoja užbaigti ne vėliau kaip Sutarties SD 5.3 ir 5.4 punktuose nurodytu terminu.
   2. Darbai atliekami: **Daugėlių k., Kuršėnų m., Šiaulių r.**
   3. Darbai turi būti baigti ne vėliau kaip **iki 2018 m. kovo 10 d.**
   4. Projektavimo paslaugų trukmė įskaičiuota į Darbų atlikimo trukmę.
   5. Perdavimo – priėmimo aktai pasirašomi kartą per mėnesį iki einamojo mėnesio 25 dienos, bet ne anksčiau kaip nuo 2017 m. gruodžio mėnesio.
   6. Perdavimo – priėmimo akte nurodomi faktiškai atliktų Darbų kiekiai pagal Sutartyje nustatytą išskaidymą.
   7. Rangovas projektavimo darbus pradeda pasirašęs Sutartį ir baigia gavęs statybą leidžiantį dokumentą(-us). Rangovas Darbus pradeda gavęs statybą leidžiantį dokumentą(-us) ir baigia pasirašius ir įregistravus (jeigu jis registruojamas teisės aktų nustatyta tvarka) statybos užbaigimo aktą ar deklaraciją apie statybos užbaigimą. Darbų pabaiga laikoma statybos užbaigimo akto ar deklaracijos apie statybos užbaigimą įregistravimo data.
   8. Už vėlavimą atlikti Darbus per Sutarties SD 5.3 punkte nustatytą terminą Rangovas, Užsakovui pareikalavus (delspinigių gali būti nereikalaujama, jei Rangovas raštu pagrindžia vienos iš Sutarties BD 11.11. p. nurodytų aplinkybių atsiradimą), moka Užsakovui 0,05 procentų nuo Darbų kainos neįskaitant PVM dydžio delspinigius už kiekvieną uždelstą dieną, tačiau delspinigių suma negali viršyti 10 procentų Darbų kainos. Rangovas taip pat įsipareigoja atlyginti dėl Sutarties neįvykdymo sutartu laiku Užsakovo patirtus tiesioginius nuostolius. Jei Užsakovas pareiškia reikalavimą atlyginti patirtus nuostolius, Užsakovo reikalavimas sumažinamas priskaičiuotų delspinigių suma.
5. **MOKĖJIMAI, PINIGINĖS PRIEVOLĖS IR SULAIKYMAI**
   1. Atlikti darbai bus aktuojami kartą per mėnesį iki einamo mėnesio 25 dienos, bet ne anksčiau kaip nuo 2017 m. gruodžio mėnesio. Pirmo aktavimo suma negali sudaryti daugiau kaip 30 % Darbų kainos. Paskutinis aktavimas atliekamas atlikus visus sutartyje numatytus darbus bei pasirašius ir įregistravus (jeigu jis registruojamas teisės aktų nustatyta tvarka) statybos užbaigimo aktą ar deklaraciją apie statybos užbaigimą (jeigu šie dokumentai reikalingi teisės aktų nustatyta tvarka). Paskutinio aktavimo suma turi sudaryti ne mažiau kaip 60 % Darbų kainos. Sąskaita apmokama per 30 (trisdešimt) kalendorinių dienų po elektroninės PVM sąskaitos faktūros gavimo, el. parašu pasirašius atliktų darbų aktą (F-2) ir pažymą (F-3).
   2. Rangovas elektroniniu parašu pasirašytus atliktų darbų aktus Adoc formatu pateikia http://www.eso.lt/lt/partneriams/duju-darbu-tiekejams-ir-rangovams nurodytu el. paštu.
   3. RangovasSąskaitas turės pateikti naudodamasis elektronine paslauga „E. sąskaita“ (elektroninės paslaugos „E. sąskaita“ svetainė pasiekiama adresu [*www.esaskaita.eu*](http://www.esaskaita.eu)) Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų įstatymo (įsigaliosiančio 2017 m. liepos 1 d.) nustatyta tvarka.
6. **SUTARTIES ĮSIGALIOJIMAS IR GALIOJIMAS**
   1. Sutartis įsigalioja nuo jos pasirašymo dienosir galioja iki visiško Šalių įsipareigojimų pagal šią Sutartį įvykdymo, bet ne ilgiau kaip 3 (trejus) metus.
7. **KONTAKTINIAI ASMENYS**
   1. Užsakovo kontaktiniai asmenys, kurie bus atsakingi už šios Sutarties vykdymą:
   2. Rangovo kontaktiniai asmenys, kurie bus atsakingi už šios Sutarties vykdymą:
8. **KONFIDENCIALI INFORMACIJA**
   1. Šalis, pažeidusi Sutartyje numatytą konfidencialumo pareigą, įsipareigoja pagal pagrįstą kitos Šalies reikalavimą sumokėti **3000,00 EUR** dydžio baudą ir atlyginti visus kitos Šalies patirtus tiesioginius ir netiesioginius nuostolius, kiek jų nepadengia numatyta bauda.
9. **KITOS NUOSTATOS**

Rangovas turi būti apsidraudęs Bendruoju civilinės atsakomybės draudimu ir per 7 (septynias) darbo dienas nuo Sutarties pasirašymo, bet ne vėliau kaip iki Darbų pradžios, Užsakovui turi pateikti Bendrojo civilinės atsakomybės draudimo liudijimo / poliso kopiją bei draudimo įmokos už šį draudimą, nurodytos draudimo liudijime / polise, apmokėjimo dokumento kopiją.

Visi draudimo dokumentai turi būti suderinti su Užsakovu.

1. **PRIEDAI**
   1. Kiekvienas šios Sutarties priedas yra neatskiriama jos dalis. Kiekviena Šalis gauna po vieną kiekvieno Sutarties priedo egzempliorių.
   2. Prie Sutarties SD pridedami šie priedai:
      1. Priedas Nr. 1 – Techninė specifikacija, 4 lapai (priedai pridedami atskiruose dokumentuose).
      2. Priedas Nr. 2 – Rangovui galimų perduoti Medžiagų sąrašas ir jų atsiėmimo adresai, 1 lapas.
      3. Priedas Nr. 3 – Subrangovai ir jiems perduodami darbai, 1 lapas.
2. **ŠALIŲ REKVIZITAI**

|  |  |
| --- | --- |
| **Rangovas**  **UAB „Šiaulių dujotiekio statyba“**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas) | **Užsakovas**  **AB „Energijos skirstymo operatorius“**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas |

Priedas Nr. 1

**Techninė specifikacija**

1. **SĄVOKOS IR SUTRUMPINIMAI**
   1. **Pirkėjas** – AB „Energijos skirstymo operatorius“.
   2. **Tiekėjas** – ūkio subjektas – fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė.
   3. **Paslaugos** – projektavimas.
   4. **Darbai** – rekonstravimas.
2. **PIRKIMO OBJEKTAS**
   1. Dujotiekio Daugėlių g., Kuršėnų m., Šiaulių r. projektavimo paslaugos ir rekonstravimo darbai.
3. **PIRKIMO OBJEKTO APIMTYS**
   1. Pirkimo objekto apimtys nurodytos Projektavimo techninėje užduotyje (pridedama priede), techninėje specifikacijoje projektavimui (pridedama priede), situacijos schemoje (pridedama priede).
4. **ĮSIPAREIGOJIMŲ VYKDYMO VIETA**
   1. Daugėlių g., Kuršėnų m., Šiaulių r.
5. **REIKALAVIMAI PIRKIMO OBJEKTUI**
   1. **Esamos situacijos aprašymas**
   2. **Pirkimo objekto aprašymas**
      1. **Dujotiekio, įrenginių techniniai bei kiti reikalavimai:**
         1. medžiagos ir įrenginiai turi būti nauji, anksčiau nenaudoti ir negali būti pagaminti anksčiau kaip prieš 2 (dvejus) metus, skaičiuojant nuo objekto Darbų užbaigimo dienos. Visos naudojamos medžiagos, gaminiai ir įrenginiai turi atitikti Lietuvos Respublikoje ir Europos Sąjungoje galiojančių norminių teisės aktų reikalavimus (turėtų atitikties sertifikatus ar kokybės pažymėjimus);
         2. požeminiai polietileniniai dujotiekio vamzdžiai turi atitikti prEN1555-1; prEN1555-2; prEN1555-3; prEN1555-4; prEN1555-5 arba lygiaverčius reikalavimus;
         3. požeminiai plieniniai dujotiekio vamzdžiai turi atitikti EN10220/EN 10208-1/EN 12007 arba lygiaverčius reikalavimus su išorine PE izoliacija pagal DIN30670/FR\*3S arba lygiavertį, izoliavimas pagal EN 10204-2.2 arba lygiavertį;
         4. antžeminiai plieniniai dujotiekio vamzdžiai turi atitikti EN10220/EN, 10208-1/EN 12007 arba lygiaverčius reikalavimus, du kartus gruntuoti, du kartus dažyti;
         5. ant dujų tinklų kapų dangtelių viršaus turi būti išlietas / įspaustas aiškiai matomas užrašas „DUJOS“.
         6. Atliekant Darbus privaloma vadovautis Pirkėjo viešai skelbiamomis taisyklėmis, nurodymais, tvarkomis ir kitais Paslaugas bei Darbus reglamentuojančiais dokumentais;
         7. Darbams naudojamos medžiagos ir / ar įrenginiai turi atitikti Pirkėjo viešai skelbiamus medžiagų ir įrenginių reikalavimus.
         8. Tiekėjo pagal poreikį teikiamos ir montuojamos Dujų slėgio reguliavimo ir apskaitos įtaisų spintelės su reguliavimo įtaisais turi atitikti Pirkėjo naudojamas Dujų slėgio reguliavimo ir apskaitos įtaisų spinteles su reguliavimo įtaisais ir spintelėms bei jų sudėtinėms dalims Pirkėjo keliamus reikalavimus.
      2. **Objekto Darbus sudaro:**
         1. Darbams reikalingų dujotiekio vamzdžių, medžiagų, gaminių bei įrangos tiekimas, transportavimas, išmuitinimas, iškrovimas-pakrovimas, sandėliavimas, apsauga, transportavimas į Darbų vietą ir kita;
         2. bendrieji statybiniai darbai;
         3. dujotiekio trasos nužymėjimas;
         4. žemės darbai:
            1. dangų ardymas ir atstatymas į buvusią padėtį;
            2. grunto iš tranšėjų kasimo ir išvežimo darbai;
         5. medienos kirtimas ir tvarkymas statybvietėje;
         6. vamzdžių suvirinimo, klojimo ir įvėrimo darbai;
         7. dujotiekio trasos susikirtimų ir perėjimų per kelius, inžinerinius tinklus ir kitas kliūtis darbai;
         8. suvirinimo siūlių kontrolė;
         9. laikinų privažiavimo kelių įrengimas. Laikinus privažiavimus įrengti suderinus su sklypų savininkais, užtikrinant jiems galimybę saugiai privažiuoti prie sklypo ar pastato dalies. Įrenginiai saugiam pėsčiųjų eismui, apšvietimas, aptvėrimai bei kitos saugos priemonės;
         10. vamzdynų užpylimo naujai atvežtu gruntu darbai;
         11. dujotiekio bandymai bei išvalymas ir nusausinimas;
         12. aplinkos tvarkymo darbai;
         13. kiti su objekto įgyvendinimu susiję darbai bei paslaugos, kurie nėra numatyti Projekte ir kuriuos reikalinga atlikti, siekiant užbaigti Darbus;
         14. apsirūpinimas visais Darbų vykdymui reikalingais dokumentais ir leidimais;
         15. kartu su Pirkėju Darbų užbaigimo procedūrų organizavimas ir akto / deklaracijos gavimas.
      3. **Tiekėjo įsipareigojimai:**
         1. Tiekėjas savo rizika ir nuožiūra aplanko ir išžvalgo objekto vietą, jo aplinką, ir surenka visą informaciją, kuri gali būti reikalinga rengiant pasiūlymą;
         2. Tiekėjas prisiima visą riziką dėl to, kad ne nuo Pirkėjo priklausančių aplinkybių padidės su Sutarties vykdymu susijusios Tiekėjo išlaidos ir Tiekėjui Sutarties vykdymas taps sudėtingesnis (Tiekėjui padidės įsipareigojimų vykdymo kaštai ir kita);
         3. jei reikia, archeologinius žvalgomuosius bei kitus tyrinėjimus, reikalingus objekto Darbams, užsako ir apmoka Tiekėjas;
         4. jei reikia, drenažo tinklų, melioracijos statinių atstatymo išlaidas apmoka Tiekėjas, kuris privalo Pirkėjui priduoti kiekvieną dujotiekio susikirtimą su naujai sumontuotais drenažo tinklais, melioracijos statiniais neužpylus grunto;
         5. parengti Projektą vadovaujantis pridedama Projektavimo technine užduotimi pagal STR 1.04.04:2017 „Statinio projektavimas, projekto ekspertizė“ reikalavimus ir gauti rekonstruoti statinį(-ius) leidžiantį dokumentą. Projektas turi būti atliktas pagal Pirkėjo patvirtintus šablonus (aktuali redakcija), kurie skelbiami interneto svetainėje [www.eso.lt](http://www.eso.lt);
         6. projektą derinti statybos techninių dokumentų nustatyta tvarka, atsižvelgiant į valstybės institucijų, žemės, požeminių inžinerinių sistemų ir susisiekimo komunikacijų savininkų (naudotojų) interesus. Tuo atveju, jei projekto sprendiniai gali daryti ar daro įtaką trečiųjų asmenų interesams, gauti visus būtinus suinteresuotų asmenų sutikimus tokiems sprendiniams atlikti. Keisti Pirkėjo patvirtintus projektinius sprendimus leidžiama tik gavus Pirkėjo rašytinį sutikimą;
         7. jei reikia, gauti žemės savininkų, nuomininkų, naudotojų ir / ar valstybinių institucijų sutikimus (pritarimus), suteikiančius teisę atlikti Darbus valstybinėje ir / ar privačioje žemėje (teritorijoje) (Nacionalinės žemės tarnybos sutikimai ir kt.);
         8. gauti visų privačių žemės sklypų savininkų, kurių žemės sklypuose bus statomas dujotiekis, suderinimus, organizuoti servituto sutartims sudaryti reikalingų brėžinių parengimą bei Projekto Darbų įgyvendinimui reikalingų servituto sutarčių sudarymą:
         9. gauti žemės sklypų savininkų pritarimą parengtiems servituto nustatymo dokumentams;
         10. parengtą Projektą ir servituto sutartims sudaryti reikalingus brėžinius dėl servitutų nustatymo žemės sklypams pateikti Pirkėjui peržiūrai. Pirkėjui peržiūrėjus ir pasirašius dokumentus, Tiekėjas kreipiasi į notarą dėl servituto sutarčių tvirtinimo. Apie notaro pasiūlytą servituto sutarties tvirtinimo datą ir laiką Tiekėjas informuoja Pirkėją ir žemės sklypų savininkus;
         11. AB „Energijos skirstymo operatorius“ skirstymo vamzdynų ir bet kokių kitų įrenginių, būtinų gamtinėms dujoms skirstyti įrengimui, eksploatavimui, aptarnavimui, remontui, rekonstravimui, modernizavimui bei naudojimui užtikrinti, atitinkamoms žemės sklypų ar kitų nekilnojamųjų daiktų dalims (dujotiekio (įrenginių) apsaugos ir aptarnavimo zonų ribose), kuriose bus įrengti ir aptarnaujami šie dujotiekiai (įrenginiai), AB „Energijos skirstymo operatorius“ naudai prireikus turi būti nustatytas neatlygintinas neterminuotas servitutas, o tuo atveju kai žemės sklypo, kuris nėra suformuotas ir įregistruotas kaip turtinis vienetas, ar kito nekilnojamojo daikto savininkas yra valstybė ar savivaldybė turi būti gautas ir AB „Energijos skirstymo operatorius“ pateiktas raštiškas žemės (statinio) savininko arba jo įgalioto atstovo sutikimas dujotiekiui (įrenginiams) įrengti;
         12. mokesčius notarų biurui už servitutų sutarties tvirtinimą bei registravimą apmokės Pirkėjas;
         13. pateikti suderintą Projekto originalą, dvi kopijas grafinėje formoje ir vieną kopiją skaitmeniniu (PDF) formatu pagal STR 1.05.01:2017 „Statybą leidžiantys dokumentai. Statybos užbaigimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“ reikalavimus;
         14. su Pirkėju susiderinti Darbų vykdymo grafiką;
         15. vykdyti parengto projekto vykdymo priežiūrą;
         16. prieš 3 (tris) dienas raštiškai informuoti Pirkėjo atstovą apie numatomą Darbų pradžią, nurodant statinio specialiųjų statybos darbų vadovą. Pavėlavus Tiekėjas privalės kompensuoti išlaidas Pirkėjui dėl pavėluoto duomenų pateikimo apie numatomą statybos pradžią bei statinio statybos darbų vadovą per Lietuvos Respublikos statybos leidimų ir statybos valstybinės priežiūros informacinę sistemą „Infostatyba“ arba raštu Valstybinei teritorijų planavimo ir statybos inspekcijai prie Aplinkos ministerijos;
         17. prieš 45 (keturiasdešimt penkias) dienas iki Darbų pradžios informuoti Pirkėją apie reikalingus atjungimo nuo veikiančio dujotiekio darbus. Organizuoti Darbus atsižvelgiant į tai, kad dujų tiekimas fiziniams ir juridiniams vartotojams gali būti nutrauktas prieš tai įspėjus fizinius vartotojus prieš 5 (penkias) dienas, juridinius – prieš 30 (trisdešimt) dienų, o su vartotojais naudojančiais dujas gamybai dujų tiekimo nutraukimą derinti papildomai;
         18. apsirūpinti visomis medžiagomis, įrengimais ir mechanizmais, reikalingais Darbams atlikti (išskyrus tai, ką pateikia Pirkėjas, jeigu pateikia);
         19. veikiančio dujotiekio atjungimo ir prijungimo prie veikiančio dujotiekio darbus suderinti su Pirkėju;
         20. atlikti rekonstruoto dujotiekio ir / ar dujotiekio už DSRĮt prijungimo prie pastatų dujų sistemų darbus;
         21. atlikti visus dujotiekio rekonstravimui reikalingus žemės darbus;
         22. tiekti medžiagas, reikalingas dujotiekio prijungimui; atlikti dujotiekio prijungimui reikalingos duobės kasimą, užpylimą;
         23. pagal parengtą ir suderintą Projektą atlikti Darbus vadovaujantis Lietuvos Respublikos statybos įstatymo ir kitų teisės aktų reikalavimais;
         24. prieš Darbų pradžią informuoti Darbų techninį prižiūrėtoją apie planuojamus vykdyti darbus;
         25. darbų metu Tiekėjas atsako už savo ir / ar savo subtiekėjų darbuotojų saugą darbe, už dujotiekio pažeidimus ar jo darbo sutrikimus vykdomoje Darbų zonoje, už Pirkėjo Tiekėjui pateiktų medžiagų saugumą bei padarytus pažeidimus, taip pat už savo priemonių ir mechanizmų bei medžiagų apsaugą;
         26. suteikti Pirkėjo atstovams, Darbų techniniams prižiūrėtojams ir Projekto vykdymo priežiūros atstovams galimybę turėti pilną priėjimą prie visų statybvietės dalių, leisti tirti, tikrinti, matuoti, testuoti medžiagas ir darbo kokybę bei tikrinti Darbų eigą;
         27. statybines atliekas išvežti ir perduoti jas tvarkančiai įmonei bei pateikti Pirkėjui pažymą apie tai;
         28. išmontuotus įrenginius ir prietaisus pristatyti į Pirkėjo nurodytą vietą;
         29. atlyginti dėl Darbų patirtus nuostolius žemės sklypų savininkams (nuomotojams, naudotojams) už statybvietės ribų;
         30. išlaidas už leidimus kasinėjimo darbams, trasos nužymėjimą, telekomunikacijų trasų rodymą, VEI pažymą, archeologinius tyrinėjimus, melioracijos statinių atstatymą, drenažo tinklų atstatymą, kelio ženklų pastatymą, statybinių atliekų išvežimą (nurodytose išlaidose negali būti įtrauktas Tiekėjo pelnas) Tiekėjas privalo patvirtinti dokumentais, pateikiant juos kartu su atliktų darbų aktais, priešingu atveju bus laikoma, kad numatytos išlaidos nebuvo patirtos ir už jas nebus apmokama;
         31. pateikti Pirkėjui rekonstruoto dujotiekio geodezinę nuotrauką (jeigu objektas patenka į miesto ir rajono zonas, būtina geodezinėje nuotraukoje pažymėti ribą ir atskirti ilgius) grafinėje formoje (3 egz.) bei skaitmeniniame formate (AutoCAD‘o formate LKS-94 koordinačių sistemoje ir shape formatu, pagal geodezijos ir kartografijos techninių reikalavimų reglamento GKTR 2.16.01:2002 „Taikomoji dujų GIS specifikacija. Pirmasis leidimas“ reikalavimus (1 egz.), likus 10 (dešimt) darbo dienų iki darbų pabaigos;
         32. baigus Darbus pateikti Pirkėjui rekonstruoto dujotiekio techninę dokumentaciją grafinėje formoje ir skaitmeniniu (PDF) formatu.
      4. **Pirkėjo įsipareigojimai:**
         1. sutarties pasirašymo dieną pateikti Tiekėjui Projektavimo techninę užduotį, situacijos schemą ir techninę specifikaciją projektavimui;
         2. įsigaliojus sutarčiai raštu pranešti Tiekėjui kas vykdys Darbų techninę priežiūrą;
         3. Tiekėjui pradėjus Darbus perduoti medžiagas nurodytas „Rangovui perduodamų medžiagų, įtaisų, įrenginių sąrašas pagal objektus ir jų atsiėmimo adresas“ (pridedama priede. Jeigu priedas nepridėtas – medžiagos neperduodamos);
         4. vykdyti sutarties kontrolę;
         5. atlikti dujotiekio atjungimus ir prapūtimus oru, prijungimus prie veikiančio dujotiekio ir prapūtimus dujomis;
         6. priimti iš Tiekėjo tinkamai atliktus Darbus ir laiku už juos atsiskaityti. Darbus priimti pasirašant atliktų Darbų aktus 5 (penkių) darbo dienų laikotarpyje po jų gavimo, paslėptus Darbus priimti ne vėliau kaip kitą darbo dieną po Tiekėjo pranešimo apie galimybę juos priimti. Nustačius darbų trūkumus, juos, bei terminus šiems trūkumams pašalinti, nurodyti raštu. Sutarties ir normatyvinių statybos techninių dokumentų reikalavimų neatitinkantys darbai nepriimami ir už juos nemokama, kol nebus pašalinti raštu nurodyti trūkumai.
      5. **Įpjovos darbų organizavimas:**

|  |  |  |
| --- | --- | --- |
| **Darbų pobūdis** | **Tiekėjo funkcijos** | **Pirkėjo funkcijos** |
| Rekonstruojamo dujotiekio atjungimas ir užaklinimas, gamtinių dujų skirstymo nutraukimas vartotojų sistemoms. | Su Pirkėju suderina darbų atlikimo datą;  Paruošia atjungimo / užaklinimo vietą;  Privirina atvamzdžius veikiančio dujotiekio atjungimo įrangai (jeigu reikia);  Atžymi PE dujotiekio užspaudimo vietas (jeigu reikia). | Atjungia veikiančio dujotiekio ruožą (jeigu reikia);  Išpjauna, užvirina technologinius langus (jeigu reikia);  Prapučia rekonstruojamą atkarpą oru / dujomis (jeigu reikia);  Atlieka veikiančio dujotiekio užaklinimą, naudojant fasoninę PL / PE detalę;  Prapučia oru rekonstruojamą dujotiekio atkarpą;  Nutraukia gamtinių dujų skirstymą vartotojų sistemoms. |
| Rekonstruoto dujotiekio prijungimo prie veikiančio darbai, kai prijungimo darbai atliekami pragręžiant PE balną (balno skersmuo neribojamas). | Su Pirkėju suderina darbų atlikimo datą;  Paruošia įpjovos vietą;  Pragręžia balną;  Užpildo dujotiekio atkarpą dujomis. | Atlieka darbų techninę priežiūrą;  Atnaujina gamtinių dujų skirstymą vartotojų sistemoms. |
| Rekonstruoto dujotiekio prijungimo prie veikiančio PE darbai, kai veikiantis dujotiekis prie kurio atliekami prijungimo darbai DN≤90 mm ir prijungimo darbų atlikimui nereikalingas esamų vartotojų atjungimas (kitos fasoninės PE detalės, trišakis, alkūnė). | Su Pirkėju suderina darbų atlikimo datą;  Paruošia įpjovos vietą;  Atjungia veikiančio dujotiekio ruožą, užspaudžiant PE dujotiekį (jeigu reikia);  Išpjauna dujotiekio intarpą;  Atlieka dujotiekio prijungimą, naudojant fasonines PE detales;  Užpildo dujotiekio atkarpą dujomis;  Atžymi PE dujotiekio užspaudimo vietas. | Atlieka darbų techninę priežiūrą;  Atnaujina gamtinių dujų skirstymą vartotojų sistemoms. |
| Dujotiekio prijungimo prie veikiančio darbai (visais kitais atvejais). | Su Pirkėju suderina darbų atlikimo datą;  Paruošia įpjovos vietą;  Privirina atvamzdžius veikiančio dujotiekio atjungimo įrangai (jeigu reikia). | Atjungia veikiančio dujotiekio ruožą (jeigu reikia);  Išpjauna, užvirina technologinius langus (jeigu reikia);  Prapučia atkarpą oru / dujomis (jeigu reikia);  Atlieka dujotiekio prijungimą, naudojant fasoninę PL / PE detalę arba „Šaltą“ įpjovą;  Užpildo dujotiekio atkarpą dujomis;  Atnaujina gamtinių dujų skirstymą vartotojų sistemoms. |

* + 1. **Sutarties vykdymo metu pateikiama dokumentacija:**
       1. Tiekėjas elektroniniu parašu pasirašytus atliktų darbų aktus Adoc formatu pateikia [*http://www.eso.lt/lt/partneriams/duju-darbu-tiekejams-ir-rangovams*](http://www.eso.lt/lt/partneriams/duju-darbu-tiekejams-ir-rangovams) nurodytu el. paštu;
       2. Tiekėjas elektronines PVM sąskaitas faktūras ir sąskaitas faktūras\* pateikia [*http://www.eso.lt/lt/partneriams/duju-darbu-tiekejams-ir-rangovams*](http://www.eso.lt/lt/partneriams/duju-darbu-tiekejams-ir-rangovams) nurodytu el. paštu, nurodydamas Pirkėjo atsakingą darbuotoją.

\*Nuo 2013-01-01 pagal LR pridėtinės vertės mokesčio įstatymo 79 straipsnio 11 d. nuostatas, PVM sąskaitos faktūros gali būti rašytinės (išrašomos spausdintame blanke) ir elektroninės. Elektronine PVM sąskaita faktūra laikoma PVM sąskaita faktūra, kurioje nurodomi nustatyti PVM sąskaitos faktūros rekvizitai ir kuri yra išrašyta ir gauta elektroniniu formatu. Elektronine PVM sąskaita faktūra laikomas bet kokiu elektroniniu būdu: elektroniniu paštu, elektroniniu faksu, elektroninėje laikmenoje, iš interneto svetainės ir panašiai, gautas arba išsiųstas dokumentas Word, Excel, PDF ar kitu formatu. Elektroninės PVM sąskaitos faktūros turėtų būti saugomos elektroniniu būdu (PVMĮ 78 str. 7 d.). Tiek popierinės, tiek elektroninės PVM sąskaitos faktūros turi tuos pačius rekvizitus, tokią pačią teisinę galią ir mokesčių tikslais pripažįstamos vienodai.

1. **PRIEDAI**
   1. Priedas Nr. A-1 – Daugėlių g., Kuršėnų m., Šiaulių r. (PTU);
   2. Priedas Nr. A-2 – Daugėlių g., Kuršėnų m., Šiaulių r. (SS);
   3. Priedas Nr. A-3 – Daugėlių g., Kuršėnų m., Šiaulių r. (TSP);

Priedas Nr. 2

**Rangovui galimų perduoti Medžiagų sąrašas ir jų atsiėmimo adresai**

**Dujotiekio Daugėlių g., Kuršėnų m., Šiaulių r. projektavimo paslaugos ir rekonstravimo darbai**

|  |  |  |  |
| --- | --- | --- | --- |
| **Eil. Nr.** | **Pavadinimas ir techninės charakteristikos** | **Mato vnt.** | **Kiekis** |
|  | FE Q10 | vnt. | 70 |

|  |  |
| --- | --- |
| **Pastaba: Užsakovas Rangovui tiekia lentelėje nurodytas Darbams atlikti reikalingas medžiagas (esant galimybei, kitu atveju tiekia Rangovas pagal pasiūlytus įkainius).**  **MEDŽIAGŲ, ĮTAISŲ, ĮRENGINIŲ IŠDAVIMO ADRESAS** | |
| Tilžės g. 68, Šiauliai,  AB „Energijos skirstymo operatorius” | Atsakingas asmuo už medžiagų įtaisų, įrenginių išdavimą:  Dujų tinklo projektų valdymo grupė (Šiauliai), inžinierius Aurimas Aleksas  Tel. |

Priedas Nr. 3

**Subrangovai ir jiems perduodami darbai**